Z A P I S N I K

24. sjednice Vijeća Mjesnog odbora  Zrinjevac,
održane 29. svibnja  2023. u prostorijama Mjesnog odbora Zrinjevac, Gradske četvrti Donji grad, Palmotićeva ulica 30, s početkom u 17:00 sati



Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac konstatira da je jednoglasno prihvaćen zapisnik s 23. sjednice  Vijeća Mjesnog odbora Zrinjevac, održane  25.travnja 2023. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15 sati.

Predsjednica Vijeća Mjesnog odbora Zrinjevac predlaže dopunjeni dnevni red.
Dnevni red je jednoglasno usvojen.

Dnevni red:

1. Popis zgrada s područja Mjesnog odbora Zrinjevac oštećenih u potresu na kojima nije obavljena hitna sanacija i koje ugrožavaju sigurnost prolaznika
2. [bookmark: _Hlk103258837]Prijedlog Odluke o izradi Urbanističkog plana uređenja Soblinec, traženje mišljenja
3. Prijedlog Odluke o izradi Odluke o stavljanju izvan snage Urbanističkog plana uređenja groblja Moravče, traženje mišljenja
4. Rasprava o planu komunalnih aktivnosti
5. Komunalna problematika
6. Pitanja i prijedlozi

	






Ad.1. Popis zgrada s područja Mjesnog odbora Zrinjevac oštećenih u potresu na kojima nije obavljena hitna sanacija i koje ugrožavaju sigurnost prolaznika.

Vijeće jednoglasno donosi slijedeći

Z A K L J U Č A K
o popisu zgrada na području Mjesnog odbora Zrinjevac oštećenih u potresu na kojima nije obavljena hitna sanacija i koje ugrožavaju sigurnost prolaznika


Na području Mjesnog odbora Zrinjevac evidentirana su oštećenja na zgradama na kojima nakon potresa nije obavljena hitna sanacija, što zbog manjkave zakonske regulative, što zbog neodgovornih vlasnika. Zbog navedenoga, odnosno zbog činjenice da brojne zgrade u najužem gradskom središtu ozbiljno ugrožavaju sigurnost prolaznika (uz napomenu da se u našem Mjesnom odboru nalaze 4 vrtića a i osnovna škola je na samoj granici našeg i sljedećeg Mjesnog odbora), napravljen je popis istih:

· Đorđićeva 6 (provjeriti krovni vijenac  i fasadu na kojima su vidljive cigle, cigle izviruju i na vanjskom zabatnom zidu)
· Đorđićeva 8 ( hitna sanacija obavljena, treba provjeriti krovni vijenac koji je na djelovima odlomljen)
· Đorđićeva 8a (hitna sanacija obavljena ali na krovnom vijencu svejedno vire cigle, fasada odlomljena na dijelovima, HITNO provjeriti zabatni zid prema br.10)
· Đorđićeva 10 – (provjeriti nadvoje oko prozora)
· Đorđićeva 12 – (uglovnica na Palmotićevu, provjeriti bočni dio prema Palmotićevoj gdje je fasada u jako lošem stanju, HITNO provjeriti zabatni zid prema br.10)
· Đorđićeva 14 – (uglovnica na Palmotićevu, provjeriti fasadu koja je u izrazito lošem stanju, provjeriti balkon koji je također u lošem stanju, provjeriti vijenac koji je na dijelovima odlomljen)
· Đorđićeva 18 – (na nadvojima od prozora se vide cigle, provjeriti zabatni zid prema br.16)
· Đorđićeva 22 – (hitna sanacija obavljena, provjeriti vijenac)
· Đorđićeva 24 – (zabatni zid prema br.22 djelomično saniran, provjeriti)
· Đorđićeva 23 – (hitna sanacija obavljena ali na gornjim rubovima zgrade su vidljive cigle, provjeriti balkone koji su u lošem stanju)
· Đorđićeva 21 – (provjeriti vijenac jer vire cigle)
· Đorđićeva 19 – ( provjeriti fasadu)
· Đorđićeva 17 – (provjeriti vijenac)
· Đorđićeva 15 – (uglovnica na Palmotićevu, u jako lošem stanju generalno, HITNO provjeriti fasadu i balkone, provjeriti i zabatni zid prema br.17)
· Đorđićeva 13 – (hitna sanacija obavljena, HITNO provjeriti vijenac koji je na dijelovima odlomljen)
· Đorđićeva 11 – (hitna sanacija obavljena, na fasadi novi dijelovi otpali, provjeriti vijenac jer na nekom dijelovima vire cigle)
· Đorđićeva 9 – ( provjeriti fasadu i vijenac)
· Jurišićeva 10 – (provjeriti fasadu i vijenac)
· Jurišićeva 12 – (provjeriti vijenac)
· Jurišićeva 16A – (provjeriti vijenac)
· Petrinjska 2A -(provjeriti vijenac i nadvoje, balkoni u lošem stanju)

· Jurišićeva 26 – ( u jako lošem stanju generalno, HITNO provjeriti fasadu i vijenac iz kojeg prijeteći vire cigle, HITNO provjeriti balkone, HITNO provjeriti zabatni zid prema br. 28)
· Jurišićeva 28 – (HITNO provjeriti vijenac iz kojeg vire cigle, provjeriti fasadu)
· Jurišićeva 30 – (provjeriti zabatni zid prema br. 28)
· Petrinjska 14 – (uglovnica na Đorđićevu, iznad prozora odlomljeni dijelovi koji su nedavno pali, HITNO provjeriti vijenac koji je u jako lošem stanju, zabatni zid prema br.12 u lošem stanju, strše neke cigle)
· Petrinjska 18 – (provjeriti fasadu)
· Palmotićeva 15 – (provjeriti fasadu i vijenac)
· Palmotićeva 17 – (provjeriti fasadu i vijenac)
· Palmotićeva 17A – ( HITNO provjeriti vijenac jer strše cigle, provjeriti i zabatni zid prema br.19)
· Palmotićeva 19 – (provjeriti fasadu, nadvoje prozora i vijenac)
· Palmotićeva 22 – (provjeriti fasadu i vijenac)
· Palmotićeva 25 – (provjeriti fasadu koja je u dijelovima ispod prozora u lošem stanju, vire cigle, nadvoji općenito u lošem stanju, provjeriti vijenac)
· Palmotićeva 32 – (HITNO provjeriti fasadu koja je u jako lošem stanju, vire cigle, provjeriti vijenac)
· Palmotićeva 34 – (uglovnica na Boškovićevu, HITNO provjeriti fasadu koja je u jako lošem stanju, vire cigle, provjeriti vijenac)
· Boškovićeva 3 – (sa dijela krova padaju komadići)
· Boškovićeva 7A – (provjeriti fasadu)
· Boškovićeva 9 – (HITNO provjeriti vijenac koji je u lošem stanju)
· Boškovićeva 10 – (provjeriti fasadu)
· Boškovićeva 11 – (uglovnica na Palmotićevu, provjeriti fasadu i vijenac koji je u jako lošem stanju)
· Boškovićeva 12 – (provjeriti vijenac)
· Boškovićeva 13A – (HITNO provjeriti vijenac koji je u jako lošem stanju, neke cigle izgledaju prijeteći, provjeriti i fasadu)
· Boškovićeva 14 – (HITNO provjeriti vijenac iz kojeg strše cigle, provjeriti fasadu)
· Boškovićeva 15 – (HITNO provjeriti vijenac koji izgleda prijeteći)
· Boškovićeva 16 – (provjeriti fasadu i vijenac)
· Boškovićeva 17 – (hitna sanacija obavljena, provjeriti vijenac)
· Boškovićeva 19 – (provjeriti vijenac i fasadu)
· Boškovićeva 21 – (sanacija neka je obavljena ali jako loša, HITNO treba provjeriti vijenac iz kojeg prijeteći vire cigle, provjeriti fasadu i balkon, zgrada općenito jako loše izgleda)
· Boškovićeva 24 – (HITNO provjeriti fasadu iz koje vire cigle)
· Amruševa 15 – (provjeriti vijenac koji je zaštićen najlonom)
· Amruševa 17 – (provjeriti fasadu)
· Trg Nikole Šubića Zrinkskog/Praška 9 – (uglovnica, balkon prema križanju u jako lošem stanju, HITNO provjeriti)






Ad.2. Prijedlog Odluke o izradi Urbanističkog plana uređenja Soblinec, traženje mišljenja

Članovi Vijeća primili su pisani materijal uz poziv.
Vijeće Mjesnog odbora Zrinjevac jednoglasno donosi odluku da o navedenom Prijedlogu odluči Vijeće gradske četvrti na koju se navedeni prijedlog odnosi.


Z A K L J U Č A K

o nacrtu prijedloga Odluke o izradi  Urbanističkog plana uređenja Soblinec



1. Vijeće Mjesnog odbora  Zrinjevac jednoglasno donosi odluku da o navedenom nacrtu prijedloga Odluke odluči Vijeće Gradske četvrti na koju se navedeni prijedlog odnosi.


2. Ovaj se zaključak dostavlja Vijeću Gradske četvrti Donji grad.




Ad. 3. Prijedlog Odluke o izradi Odluke o stavljanju izvan snage Urbanističkog plana uređenja groblja Moravče, traženje mišljenja

Članovi Vijeća primili su pisani materijal uz poziv.
Vijeće Mjesnog odbora Zrinjevac jednoglasno donosi odluku da o navedenom Prijedlogu odluči Vijeće gradske četvrti na koju se navedeni prijedlog odnosi.


Z A K L J U Č A K

o prijedlogu Odluke o izradi  Odluke o stavljanju izvan snage  Urbanističkog plana uređenja groblja Moravče



1.   Vijeće Mjesnog odbora  Zrinjevac jednoglasno donosi odluku da o navedenom Prijedlogu odluči Vijeće Gradske četvrti na koju se navedeni prijedlog odnosi.

      2.   Ovaj se zaključak dostavlja Vijeću Gradske četvrti Donji grad.



Ad.4. Rasprava o planu komunalnih aktivnosti za Mjesni odbor Zrinjevac
Vijeće Mjesnog odbora je raspravljalo o planu komunalnih aktivnosti koje će predložiti za 2024.godinu. Do kraja lipnja će predati svoj popis.



Ad.5. Komunalna problematika

Vijećnici su također raspravljali o tekućim  problemima u Mjesnom odboru kao što je korov na zapuštenom dvorištu u Petrinjskoj ulici 25, na dijelu zemljišne parcele k.č.br. 6005/1 k.o. Centar.
Predsjednica je poslala upit vezano za to komunalnom redarstvu a oni su nas povratno obavijestili da je komunalni redar izvršio nadzor terena i utvrdio da su dvorište i okućnica dijelom zapušteni i obrasli u travu i korov. 
 
Komunalno redarstvo je suvlasnicima parcele uputilo pisani nalog u vezi uređenja čestice. Ukoliko po ostavljenom roku ne postupe po nalogu, suvlasnicima će biti izrečene novčane kazne zbog počinjenog prekršaja, a bit će im donesena i rješenja kojima će im komunalni redar narediti košnju predmetne zemljišne parcele.




Ad.6  Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
sljedeću sjednicu  pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 18:00 sati.

Zagreb, 29. svibnja 2023.

Zapisničarka:
Zrinka Miličić

                                                                                                                    Predsjednica
                                                                                                         Vijeća mjesnog odbora
                                                                                                                    Zrinjevac
[bookmark: _GoBack]                                                                                                                 Zrinka Miličić, v.r.


Klasa:   024-08/23-003/1103
Urbroj: 251-13-11-1/007-23-2
Zagreb, 29. svibnja 2023.

